cyanic-selkie/wikianc huggingface dataset:
สถานีทวนสัญญาณวิทยุสมัครเล่น
เครือข่ายการทวนสัญญาณ
สถานีทวนสัญญาณอาจจะเชื่อมโยงเข้าด้วยกันเพื่อสร้างระบบเครือข่ายของสถานีทวนสัญญาณ เมื่อสถานีทวนสัญญาณสถานีหนึ่งถูกเข้ารหัสโดยได้รับสัญญาณที่กำหนด สถานีทวนสัญญาณอื่น ๆ ก็จะทำงานและถ่ายทอดสัญญาณเดียวกัน โดยเชื่อมต่อผ่านวิทยุ ซึ่งมักจะแตกต่างจากความถี่ในการส่งสัญญาณ บางระบบสามารถเปิดการใช้งานได้โดยตัวผู้ใช้เอง ผ่านการเข้ารหัส DTMF (Dual-tone multi-frequency signaling) เพื่อใช้งานคุณสมบัติต่าง ๆ ของระบบเครือข่าย โดยระบบดังกล่าวช่วยให้ระบบการทวนสัญญาณมีขนาดที่กว้างขวางมากยิ่งขึ้น ทำให้สามารถสื่อสารถึงกันได้แม้จะอยู่ห่างกันหลายร้อยกิโลเมตร มักใช้ในการสื่อสารระดับภูมิภาค อาทิ เครือข่าย Skywarn ที่ใช้ในการรายงานสภาพอากาศที่เลวร้ายผ่านเครือข่ายการทวนสัญญาณ ซึ่งผู้ใช้งานจะทราบดีกว่าช่องความถี่ใด ใช้ในการรับฟังและรายงานพื้นที่ใด
การเชื่อมต่ออินเตอร์เน็ต
สถานีทวนสัญญาณสามารถเชื่อมต่ออินเตอร์เน็ตได้โดยใช้วอยซ์โอเวอร์ไอพี (VoIP) เป็นวิธีในการเชื่อมต่อกับสถานีทวนสัญญาณที่อยู่ห่างไกล ที่ไม่สามารถติดต่อได้ผ่านสัญญาณวิทยุวีเอชเอฟและยูเอชเอฟ สำหรับโปรโตคอลที่เป็นที่นิยมในการใช้งานในปัจจุบันประกอบไปด้วย D-STAR, เอ็กโคลิงก์, IRLP, WIRES และ eQSO. โดยโปรตอคอลเหล่านี้ยังสามารถส่งและรับหมายเลขผู้ใช้ และข้อมูลการติดต่อ ทำให้สามารถเลือกที่จะพูดคุยกับนักวิทยุเฉพาะคน หรือเฉพาะกลุ่มได้
สถานีทวนสัญญาณวิทยุสมัครเล่นในประเทศไทย
สถานีทวนสัญญาณวิทยุสมัครเล่นในประเทศไทย อยู่ภายใต้การกำหนดหลักเกฑณ์และมาตรฐานโดย กสทช. ซึ่งเป็นหน่วยงานในการกำกับดูแลการใช้ความถี่
ความถี่สถานีทวนสัญญาณทั้งหมดของวิทยุสมัครเล่นในประเทศไทย ประกอบไปด้วย 26 ช่องสัญญาณ โดยแบ่งใช้งานตามพื้นที่ต่าง ๆ ทั่วประเทศ จังหวัดละ 1 ความถี่ ยกเว้นบางจังหวัดที่มีภูมิประเทศที่เป็นอุปสรรค์ต่อการติดต่อสื่อสาร อาจจะพิจารณาตั้งสถานีเพิ่ม โดยจังหวัดที่อยู่ติดกันจะใช้ช่องสัญญาณที่ต่างกันเพื่อป้องกันการรบกวนระหว่างสถานีทวนสัญญาณ รวมถึงมีการเข้ารหัส CTCSS (เข้ารหัสโทน) เพื่อป้องกันการรบกวนกันระหว่างคู่ช่องสัญญาณเดียวกัน
นอกจากนี้ยังมีใช้งานทั้งระบบอนาล็อก และระบบดิจิทัล อาทิ ระบบ D-Star ระบบ DMR
รักต้องซ่อม
รักต้องซ่อม เป็นละครซิตคอม ผลิตโดยเวิร์คพอยท์ เอ็นเทอร์เทนเมนท์ ออกอากาศทุกวันเสาร์ เวลา 14.00 น. ต่อมาย้ายเวลาออกอากาศเป็นทุกวันอาทิตย์ เวลา 16.00 น. ทางช่อง 5 ออกอากาศตอนแรก วันที่ 7 กรกฎาคม พ.ศ. 2550 ต่อจากละคร โคกคูนตระกูลไข่ และเมื่อต้นปี พ.ศ. 2552 ละครก็หลุดออกจากผังรายการของสถานี พร้อมรายการอื่นในเครืออีก 4 รายการเนื่องจากความผิดพลาดในการสื่อสารและประสานงานกันของบริษัทกับสถานี โดยตอนสุดท้ายที่ออกอากาศคือตอนพิเศษ รักวุ่นวายของนายต้องซ่อม ออกอากาศเมื่อวันที่ 28 ธันวาคม พ.ศ. 2551
รายชื่อตอนทั้งหมด
ปี 1
ปี 2
Huidobria
Huidobria เป็นสกุลของพืชดอกที่อยู่ในวงศ์ Loasaceae.
มีถิ่นกำเนิดในภาคเหนือของชิลี
สปีชีส์ในสกุล ได้แก่:
ฮุคาร์เดิน
ฮุคาร์เดิน (Hoegaarden) เป็นเบียร์เบลเยียมที่ตั้งชื่อตามหมู่บ้านฮุคาร์เดินในประเทศเบลเยียม โดยเริ่มต้นผลิตในหมู่บ้าน ใช้ส่วนประกอบหลักดั้งเดิม คือ น้ำ ยีสต์ ข้าว ฮอปส์ เปลือกส้ม ผักชี
ชอบ
ชอบ เป็นความหมายอธิบายความรู้สึกผูกพันน้อยกว่ารัก หรือความพึงพอใจ กับอย่างใดอย่างซึ่งอาจจะหมายถึงบุคคล สัตว์เลี้ยง งานอดิเรก สิ่งของ ฯลฯ
ชอบ (like) ในภาษาอังกฤษ
คำว่า like อาจใช้สำหรับ:
รายพระนามพระมหากษัตริย์แคนาดา
รายพระนามพระมหากษัตริย์ที่ปกครองแคนาดาในฐานะอาณานิคมของฝรั่งเศสและอังกฤษ เครือจักรภพแห่งแคนาดาและในที่สุดก็เป็นรัฐที่มีอำนาจอธิปไตยในปัจจุบัน
มงกุฎแคนาดา (1931–ปัจจุบัน)
ค.ศ. 1931 มงกุฎแคนาดากลายเป็นอิสระจากอังกฤษเนื่องจากธรรมนูญเวสต์มินิสเตอร์ 1931
หมายเหตุ
<references group="N" />
Hualania
Hualania เป็นสกุลของพืชดอกที่อยู่ในวงศ์ Polygalaceae มีพียงสปีชีส์เดียวคือ Hualania colletioides.
มีถิ่นกำเนิดอยู่ทางตะวันตกเฉียงเหนือของอาร์เจนตินา
Hosiea
Hosiea เป็นสกุลของพืชดอกที่อยู่ในวงศ์ Icacinaceae.
มีถิ่นกำเนิดในตอนใต้ของจีนและญี่ปุ่น
สปีชีส์ในสกุล ได้แก่:
ทักษิณานุปทาน
ทักษิณานุประทาน หรือ ทักษิณานุปทาน  เป็นพิธีการทำบุญอุทิศส่วนกุศลให้แก่ญาติทั้งหลายที่ล่วงลับไปแล้ว  นิยมปฏิบัติกันคือ ในงานฉลองหรืองานวันเกิด นิยมนำอัฐของบรรพบุรุษหรือของอุปัชฌาย์อาจารย์มาทำพิธีบังสุกุลกรวดน้ำอุทิศ ส่วนกุศลไปให้เพื่อแสดงถึงความกตัญญูกตเวทีส่วนกุศลไปให้เพื่อแสดงถึงความกตัญญูกตเวทีก่อนแล้วจึงทำพิธีบุญเพื่อตัวเองในภายหลัง
ท่าอากาศยานลาซ่าก้งก๋า
ท่าอากาศยานลาซ่าก้งก๋า หรือ ท่าอากาศยานลาซาคงการ์  เป็นท่าอากาศยานของนครลาซา เมืองหลวงของเขตปกครองตนเองทิเบต โดยตั้งอยู่ห่างจากตัวเมืองไปทางตะวันตกเฉียงใต้ราว 62 กิโลเมตร ตัวสนามบินตั้งอยู่ที่ระดับความสูง 3,570 เมตรเหนือระดับน้ำทะเล ทำให้ท่าอากาศยานแห่งนี้เป็นท่าอากาศยานที่อยู่สูงเป็นอันดับ 12 ของโลก
ชาวอาเซอร์ไบจาน
ชาวอาเซอร์ไบจาน (Azərbaycanlılar) เป็นกลุ่มชาติพันธุ์ที่ส่วนใหญ่มีถิ่นฐานอยู่ทางตะวันตกเฉียงเหนือของประเทศอิหร่านและประเทศอาเซอร์ไบจาน ที่มักจะเรียกว่า “อเซอรี” (Azərilər) หรือ “อซารี” (آذری) หรือ “อเซอรีเติร์ก” (Azəri türkləri) นอกจากนั้นยังมีที่ตั้งถิ่นฐานในบริเวณตั้งแต่คอเคซัสไปจนถึงที่ราบสูงอิหร่าน ชาวอาเซอร์ไบจานส่วนใหญ่นับถือศาสนาอิสลามนิกายชีอะฮ์ และสืบเชื้อสายมาจากกลุ่มชนหลายกลุ่มรวมทั้งกลุ่มชนอิหร่าน, กลุ่มชนคอเคซัส และกลุ่มชนเตอร์กิก
ประเทศสโลวาเกียในโอลิมปิกฤดูร้อน 2012
ประเทศสโลวาเกีย เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ธนิต ไตรวุฒิ
ธนิต ไตรวุฒิ (เกิด 29 พฤศจิกายน พ.ศ. 2487) อดีตสมาชิกสภาผู้แทนราษฎรจังหวัดตราด 3 สมัย
ประวัติ
ธนิต ไตรวุฒิ เกิดเมื่อวันที่ 29 พฤศจิกายน พ.ศ. 2487 สำเร็จการศึกษา มัธยมศึกษาตอนต้น จาก โรงเรียนเซนต์หลุยส์อัสสัมชัญพาณิชย์
งานการเมือง
ธนิต เข้าสู่วงการการเมืองด้วยการเป็นสมาชิกสภาเทศบาลเมืองตราด ใน พ.ศ. 2517 ถึง พ.ศ. 2528 และเคยได้รับตำแหน่งเป็นนายกเทศมนตรี ใน พ.ศ. 2517 ถึง พ.ศ. 2522 รวมถึง การเป็นสมาชิกสภาจังหวัดตราด ใน พ.ศ. 2528 ถึง พ.ศ. 2531 และเขาเคยเป็นกรรมการบริหารพรรคประชาชน ในปี พ.ศ. 2531
ธนิต ได้รับเลือกตั้งสมาชิกสภาผู้แทนราษฎรครั้งแรก ใน พ.ศ. 2531 สังกัดพรรคประชาชน (พ.ศ. 2531) และได้รับเลือกติดต่อกันจนถึง เดือนกันยายน พ.ศ. 2535 รวม 3 สมัย
สมาชิกสภาผู้แทนราษฎร
ธนิต ไตรวุฒิ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
แอร์ซินจัน
แอร์ซินจัน (Erzincan; Ezirgan, Երզնկա) เป็นเมืองหลักของจังหวัดแอร์ซินจัน ประเทศตุรกี ตั้งอยู่ที่จุดพิกัด 39° 45' 12" เหนือและ 39° 20' 28" ตะวันออก อยู่สูงจากระดับน้ำทะเลปานกลาง 1,185 เมตร ตั้งอยู่บนฝั่งตอนเหนือของแม่น้ำคาราซู มีประชากร 102,173 คน (ค.ศ. 2010) อากาศมีหิมะตกในฤดูหนาวและอากาศอบอุ่นในฤดูร้อน
เมืองเป็นที่รู้จักเรื่องสินค้าหัตถกรรมทำจากทองแดง และเนยแข็ง ปัจจุบันมีอุตสาหกรรมน้ำตาลและสิ่งทอ
จ้าว ลู่ซือ
จ้าว ลู่ซือ (เกิดวันจันทร์ ที่ 9 พฤศจิกายน ค.ศ. 1998) นักษัตร:ขาล. ราศีพิจิก. รู้จักกันในชื่อ โรซี (Rosy) เป็นนักแสดงและนักร้องชาวจีน เธอเป็นที่รู้จักจากการรับบทใน ฮ่องเต้ที่รัก (2018), บุปผาวสันต์ จันทราสารทฤดู (2019), ข้านี่เเหละองค์หญิงสาม (2020), ฝากรักไว้ที่ท้ายครัว (2020), สตรีหาญ ฉางเกอ (2021), สะดุดรักมิสเตอร์หลิง (2021), เทียบท้าปฐพี (2022) และ ดาราจักรรักลำนำใจ (2022) แด่ฝันของคลื่นลูกใหม่(2023)แอบรักให้เธอรู้(2023)
เข้าวงการบันเทิง
ลู่ซือเข้าสู่อุตสาหกรรมบันเทิงด้วยการเป็นพิธีกรในรายการวาไรตี Huo Xing Qing Bao Ju (火星情报局)
เริ่มเป็นที่รู้จัก
ต่อมาในปี ค.ศ. 2018 ลู่ซือรับบทเป็น "หม่าเสวี่ยอวิ๋น" ในเรื่อง องค์หญิงสวมรอย (凤囚凰) ซึ่งเป็นการรับบทร้ายเรื่องแรกของลู่ซือและยังเป็นละครเรื่องแรกของลู่ซืออีกด้วย ในปีเดียวกันเธอยังร่วมแสดงสมทบในเรื่อง สูตรรักซินเดอเรลล่า ( 萌妻食神) ซึ่งรับบทเป็น "หลิ่วอีอี" และต่อมาจุดเริ่มต้นที่ทำให้ลู่ซือเป็นที่รู้จักคือการเป็นนักแสดงนำเรื่องแรกในเรื่อง ฮ่องเต้ที่รัก (哦！我的皇帝陛下) โดยรับบทเป็น "ลั่วเฟยเฟย" ประกบคู่กับ กู่เจียเฉิง และ เซียวจ้าน เรื่องนี้เป็นเรื่องที่ทำให้เธอเป็นที่รู้จักมากขึ้น และยังได้รับรางวัล “นักแสดงออนไลน์ที่มีศักยภาพ” ในงาน GuDuo อีกด้วย
ในปี ค.ศ. 2019 ลู่ซือยังได้เป็นนักแสดงนำในภาพยนตร์รักโรแมนติกที่ได้รีเมคมาจากละครเกาหลีเรื่อง Autumn Fairy Tale โดยรับบทเป็น "เอินซี" ประกบคู่กับ สวี่ข่าย และ เจียวรุ่ย ภายในปีเดียวกันลู่ซือยังมีผลงานละครเรื่อง แว่วเสียงรัก (最动听的事) รับบทเป็น "เป้ยเอ่อร์ตัว" ประกบคู่กับ หวังอี่หลุน และเรื่อง หมออัจฉริยะ (青囊传) ที่รับบทเป็น "เยว่อวิ๋นฉาง" และเรื่อง บุปผาวสันต์ จันทราสารทฤดู (天雷一部之春花秋月) โดยรับบทเป็น "ชุนฮวา" ซึ่งได้แสดงประกบคู่กับ หลี่หงอี้ ทั้ง 2 เรื่อง
อันดรีย์ กลัชเชนโก
อันดรีย์ กลัชเชนโก (Андрій Олександрович Глущенко; Andriy Glushchenko; 23 ตุลาคม ค.ศ. 1977 – ) เป็นนักไตรกีฬาชาวยูเครน
กลัชเชนโกเข้าแข่งขันในการแข่งขันไตรกีฬาโอลิมปิกครั้งแรกในโอลิมปิกฤดูร้อน 2000 เขาได้อันดับที่ 11 ด้วยเวลารวม 1:49:30.17 ชั่วโมง สี่ปีต่อมา ในโอลิมปิกฤดูร้อน 2004 กลัชเชนโกแข่งขันอีกครั้ง แต่ก็ไม่สามารถที่จะจบการแข่งขัน ส่วนในปี ค.ศ. 1997 กลัชเชนโกชนะการแข่งไตรกีฬาชิงแชมป์โลก รุ่นเยาวชนชาย ในเมืองเพิร์ท
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดกำแพงเพชร พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
จอช คีตัน
โจชัว หลุยส์ วีเนอร์ (Joshua Luis Wiener; เกิด 8 กุมภาพันธ์ พ.ศ. 2522) หรือรู้จักในชื่อ จอช คีตัน เป็นนักแสดงและนักดนตรีชาวอเมริกัน เขามีชื่อเสียงจากการรับบท ทาคาชิ 'ชิโระ' ชิโรกาเนะ ในเรื่อง โวลตรอน: เลเจนดารีดีเฟนเดอร์, ตัวละครในเรื่อง เดอะสเปคตาคูลาร์สไปเดอร์-แมน และตัวละครอีกหลายตัวใน สไปเดอร์-แมนของมาร์เวล, แจ็ก ดาร์บี ในเรื่อง ทรานส์ฟอร์เมอร์ส: ไพรม์ และ เฮอร์คิวลิสวัยรุ่นในเรื่อง เฮอร์คิวลิส เขายังพากย์เสียงของ Ryu Hayabusa ในเวอร์ชั่นคอนโซลของ Ninja Gaiden และเสียงของ Revolver Ocelot ในเกม เมทัลเกียร์โซลิด 3: สเนกอีตเตอร์ เขายังพากย์เสียงของกษัตริย์ Anduin Wrynn ในเกม MMORPG เวิลด์ออฟวอร์คราฟต์
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดกำแพงเพชร
จอช คีตัน
แหล่งข้อมูลอื่น
1979
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองกำแพงเพชร (เฉพาะตำบลในเมือง ตำบลนครชุม ตำบลคณฑี ตำบลนิคมทุ่งโพธิ์ทะเล ตำบลเทพนคร ตำบลสระแก้ว ตำบลไตรตรึงษ์ ตำบลอ่างทอง และตำบลธำมรงค์)
เขตเลือกตั้งที่ 2
ประกอบไปด้วยอำเภอเมืองกำแพงเพชร (เฉพาะตำบลหนองปลิง และตำบลลานดอกไม้) อำเภอพรานกระต่าย อำเภอลานกระบือ และกิ่งอำเภอโกสัมพีนคร
เขตเลือกตั้งที่ 3
ประกอบไปด้วยอำเภอเมืองกำแพงเพชร (เฉพาะตำบลนาบ่อคำ ตำบลคลองแม่ลาย ตำบลท่าขุนราม ตำบลทรงธรรม และตำบลวังทอง) อำเภอคลองลาน และอำเภอปางศิลาทอง
เขตเลือกตั้งที่ 4
ประกอบไปด้วยอำเภอคลองขลุง อำเภอทรายทองวัฒนา (ยกเว้นตำบลทุ่งทอง) และอำเภอไทรงาม (ยกเว้นตำบลหนองแม่แตง)
เขตเลือกตั้งที่ 5
ประกอบไปด้วยอำเภอขาณุวรลักษบุรี อำเภอทรายทองวัฒนา (เฉพาะตำบลทุ่งทอง) อำเภอไทรงาม (เฉพาะตำบลหนองแม่แตง) และกิ่งอำเภอบึงสามัคคี
Holoregmia
Holoregmia เป็นสกุลของพืชดอกที่อยู่ในวงศ์ Martyniaceae มีเพียงสปีชีส์เดียวคือ Holoregmia viscida.
มีถิ่นกำเนิดอยู่ทางตะวันออกเฉียงเหนือของบราซิล
อเมริกาส์เน็กซต์ท็อปโมเดล ฤดูกาลที่ 14
อเมริกาส์เน็กซต์ท็อปโมเดล ฤดูกาลที่ 14 (America's Next Top Model, Cycle 14) เป็นฤดูกาลที่ 14 ของอเมริกาส์เน็กซต์ท็อปโมเดล โดยจะออกอากาศครั้งแรกที่สหรัฐอเมริกา ทางช่อง CW ในวันที่ 10 มีนาคม พ.ศ. 2553 สำหรับคำโฆษณาที่ใช้ในฤดูกาลนี้คือ "Work It Out" และเพลงที่ใช้สำหรับประกอบตัวอย่างของรายการในฤดูกาลนี้คือเพลง "Go Getta" ของ Stella Mwangi
ในรอบ 6 คนสุดท้ายของฤดูกาลนี้ ได้ไปแข่งขันต่อที่เมือง อ็อคแลนด์ ประเทศนิวซีแลนด์
Be My Friend, Tyra!
ออกอากาศครั้งแรก : 10 มีนาคม 2553
ในฤดูกาลที่ 14 เริ่มต้นด้วยรอบคัดเลือกที่มีสาวๆด้วยกันทั้งสิ้น 33 คน ทุกคนถูกนัดมารวมตัวกันที่ห้องโถงของโรงแรมแห่งหนึ่งใน นิวยอร์ก โดยไทร่าได้เริ่มต้นพูดทักทายกับสาวๆผ่านทาง TVChat ผ่านหน้าเว็บที่มีชื่อว่า MyFIERCEpage.com โดยเมื่อไทร่าทักทายจบเธอก็ออกมาพบกับสาวๆพร้อมทั้ง มิสเจย์ และ มิสเตอร์เจย์ เริ่มต้นรอบคัดเลือกด้วย ขั้นแรก ถ่ายภาพรอบคัดเลือก กับมิสเตอร์เจย์ ขั้นที่สอง ฝึกการเดินแบบ กับมิสเจย์ และหลังจากนั้นสาวๆก็ได้เข้าไปสัมภาษณ์กับกรรมการทั้ง 3 คน ตัวต่อตัว เมื่อการสัมภาษณ์จบลง วันต่อสาวๆก็ได้ไปพบ มิสเตอร์เจย์ โดยข้างหลังของมิสเตอร์มีจอดิจิตอลที่กำลังแสดงภาพรอบคัดเลือกของสาวๆอยู่ โดยเมื่อสาวๆนำนิ้วไปกดที่จอดิจิตอล ก็จะมีเครื่องที่แสดงให้รู้ว่า เข้ารอบ หรือ ไม่ผ่านเข้ารอบขึ้นมาที่ภาพของพวกเธอ โดยต้องมีสาวๆ 12 คนที่ไม่ผ่านเข้ารอบไป หลังจากผ่านมาได้สาวๆที่เหลือต้องแต่งตัว แต่งหน้า และ ทำผมเพื่อเตรียมถ่ายภาพในรอบนี้ โดยหัวข้อคือ ถ่ายภาพเลียนแบบบุคลิกต่างๆของนางแบบชื่อดังที่ชื่นชอบ โดยสาวๆส่วนใหญ่ทำออกมาได้ดี แต่บางคนก็ทำออกมาได้ไม่ค่อยดีเท่าไหร่ หลังจากนั้น กรรมการทั้ง 3 คนก็ตัดสินใจครั้งใหญ่ที่จะเลือกสาวๆจากทั้งหมด เพียงแค่ 12 คนเท่านั้น
วันถัดมาขณะที่ผู้เข้าแข่งขันทั้ง 12คน ได้เดินทางไปยังจุดนัดพบ พวกเธอก็ได้พบกับหุ่นขี้ผึ่งของ จอห์นนี่ เด็ปป์ และ มีชายคนหนึ่งพยายามเข้ามาถ่ายภาพของสาวๆอย่างลับๆ ซึ่งเขาก็คือ เปเรซ ฮิลตัน นั่นเอง โดยเขาได้พาสาวๆเข้าไปชมข้างในของ Madame Tussauds สถานที่แสดงหุ่นขี้ผึ่งที่สร้างให้มีความคล้ายคลึงกับบุคคลที่มีชื่อเสียง โดยทุกคนมาหยุดกันที่หุ่นขี้ผึ่งรูปของไทร่า และไทร่าได้ปรากฏตัวขึ้น ข้างบนระเบียงที่อยู่เหนือหัวของสาวๆ และ ไทร่าได้แนะนำให้สาวๆทั้ง 12 ได้รู้จักกับ เร็น ผู้ที่จะเข้ามาร่วมแข่งขันด้วย ทำให้จำนวนของสาวๆเพิ่มขึ้นเป็น 13 คน และ ต่อมาสาวๆต้องแปลงโฉม โดยฤดูกาบนี้ต้องแปลงโฉมกับ แซลลี่ เฮิร์ชเบอร์เกอร์ ผู้ออกทรงผมชื่อดัง โดย เร็น เป็นสาวคนแรกของรายการที่ทางช่างทำผมต้องแปลงโฉมผมของเธอ และ ขนรักแร้ของเธอด้วย เบร็นด้า และ แอนสลีย์ ร้องไห้ในการแปลงโฉมของพวกเธอ เนื่องจากเธอต้องตัดผมสั้น หลังจากนั้นสาวๆก็ถ่ายภาพการแปลงโฉม และ ย้ายเข้าสู้หอพักใหม่ในนิวยอร์ก และ สาวๆเริ่มมีเรื่องกัน เรื่องการจัดของระหว่าง แองเจลี และ แอนสลีย์ เรื่องอาหารเช้าของ เบร็นด้า กับ แองเจลี และ อเลเชียพยายามจะช่วยเบร็นด้า ก็มีเรื่องกับ คริสต้า ที่พยายามจะช่วยแองเจลี
วันต่อมาสาวไปพบกับมิสเตอร์เจย์ เพื่อการถ่ายภาพถ่ายครั้ง และ มิสเตอร์เจย์ได้แนะนำให้สาวๆรู้จักกับ โจแอนนา คอนจีวอด ผู้ออกแบบการแต่งกาย โดยข้างๆของมิสเตอร์เจย์ มีหุ่นหนึ่งตัวที่ใส่เสื้อผ้าหลากหลายชิ้น และ สาวๆสามารถเลือกสวมใส่ได้เพียง 1 ชิ้น นอกนั้นจะต้องเปลือยหมด เพราะนั่นจะเป็นการถ่ายภาพนู้ด
Dreckitude!
ออกอากาศครั้งแรก : 17 มีนาคม 2553
หลังจากที่สาวๆได้ไปพบกับ มิสเตอร์เจย์ แล้ว สาวๆ จะต้องเลือกเสื้อผ้าเครื่องประดับของ Custo Barcelona มาคนละ 1 ชิ้น เพื่อถ่ายภาพในสัปดาห์นี้ และนั้นจะเป็นของที่จะเป็นเครื่องประดับของสาวๆในสัปดาห์นี้ เพราะในสัปดาห์นี้ทุกๆคนจะได้ถ่ายภาพนู้ด โดยพวกเธอแต่ละคนได้เลือกเครื่องประดับดังนี้
ในการถ่ายภาพ สาวๆส่วนใหญ่ เช่น เจสสิก้า แองเจลี และเร็น ต่างก็ทำผลงานออกมาได้ดี แต่กาเบรียลกลับไม่สามารถที่จะสื่ออารมณ์ให้ออกมาในภาพได้ ในห้องตัดสิน ไทร่าได้แนะนำให้รู้จักกับ อังเดร เลออน เทลลีย์ กรรมการคนใหม่ของรายการ ภาพของเจสสิก้าสร้างความประทับใจให้กับกรรมการเป็นอย่างมาก ไม่ว่าจะเป็นสีหน้า รูปร่าง ท่าโพส ที่ออกมาเป็นแฟชั่นชั้นสูง ในขณะที่ภาพของกาเบรียลออกมาหายนะซึ่งทำให้เธอกลายเป็นสองคนสุดท้ายกับอเลเชีย ซึ่งขาดศักยภาพในรูปภาพแต่มีบุคลิกภาพดีเป็นที่ชื่นชมของกรรมการ ซึ่งนั่นได้ช่วยเธอไว้ และคนแรกที่ต้องถูกคัดออกก็คือ กาเบรียล หลังจากกลับจากห้องตัดสินครั้งแรก วันต่อมาสาวๆ ก็ต้องไปพบกับมิสเจ. อเล็กแซนเดอร์ เพื่อฝึกเดินแบบโดยพวกเธอแต่ละคนจะต้องไปซ้อมเดินที่แยกไฟแดงท่ามกลางผู้คน จากนั้นสาวๆ ต้องแข่งกันเดินแบบบนเวทีที่มีลูกตุ้มนาฬิกาขนาดใหญ่เหวี่ยงผ่านตลอดเวลา โดยพวกเธอต้องเดินให้เด่นเป็นสง่าและขณะเดียวกันต้องกะจังหวะหลบลูกตุ้มนาฬิกาไปด้วย ขณะเดินอเล็กซานดร้าถูกลูกตุ้มนาฬิกาเหวี่ยงชนจนตกจากเวที แต่เธอก็อดทนเดินต่อจนจบ เบร็นด้าเดินถูกจังหวะและสวยสง่าที่สุด ซึ่งทำให้เธอเป็นผู้ชนะในการแข่งครั้งนี้
สำหรับการถ่ายรูปในครั้งนี้สาวๆ จะต้องถ่ายรูปบิวตี้ช็อท โคลสอัพใบหน้า เพื่อโฆษณาให้กับน้ำหอม บลู เพอร์ฟูม ท่ามกลางสายน้ำและสายลมบนยอดตึก สาวๆ ส่วนใหญ่ทำออกมาพอใช้ได้ ในขณะที่นาดัวห์มีปัญหาอยู่ตลอดเวลา ในห้องตัดสินภาพของเรน่าสวยโดดเด่นกว่าสาวๆ คนอื่น และนาดัวห์ถึงจะได้ภาพที่ค่อนข้างดีแต่ด้วยความเรื่องมากในการทำงาน ทำให้เธอต้องกลายเป็นสองคนสุดท้ายกับเร็น ที่ดูหมดความมั่นใจและเริ่มจะยอมแพ้ แต่สุดท้ายกลับเป็นนาดัวห์ ที่มั่นใจและเรื่องมากเกินไป จึงต้องเป็นคนที่ถูกคัดออก
Let's Dance
ออกอากาศครั้งแรก : 24 มีนาคม 2553
เริ่มต้นสัปดาห์ใหม่ ด้วยการที่สาวๆได้ขึ้นไปบนรถบัสคันหนึ่ง ที่มีเบาะนั่งแบ่งสีออกเป็น 2 ฝั่งคือ สีแดง และ สีน้ำเงิน และสาวๆได้พบกลับ ทอคคาร่า โจนส์ สาวพลัส-ไซส์จาก ฤดูกาลที่ 3 โดยเธอได้ให้ชื่อรถบัสคันนี้ว่า "แฟบ บัส" โดยสาวๆจะต้องแข่งตอบคำถามเกี่ยวกับแฟชั่น โดยแบ่งทีมออกเป็นดังนี้ ทีมสีน้ำเงินมี คริสต้า, ซีโมน, แองเจลี, อเล็กซานดร้า และ เจสสิก้า ส่วนทีมสีแดงมี แอนสลีย์, ทาเทียน่า, เร็น, เบร็นด้า และ อเลเชีย โดย เรน่าถูกเรียกชื่อคนแรกในสัปดาห์ที่แล้วจึงไม่ต้องแข่งขันในการตอบคำถามเป็นทีม และเธอจะมาเป็นคนนับคะแนนในการตอบคำถาม โดยทีมสีแดง นำไป 3-0 และทีมสีน้ำเงินตีตื้นขึ้นมาเป็น 3-3 แต่สุดท้ายทีมสีน้ำเงินก็ชนะไป และทั้งทีมได้ของรางวัลจาก บลูฟลาย ดอตคอม ส่วนทีมสีแดงที่แพ้ก็จะต้องไปจัด และนับของในห้องเก็บของแทน โดยทีมที่ชนะต้องไปพบกับดีไซเนอร์จาก บลูฟลาย ดอตคอม ทีละคน แต่มีเพียงคนเดียวที่จะชนะของรางวัลที่ใหญ่ที่สุด เรน่า, อเล็กซานดร้า และ เจสสิก้า ทำออกมาได้ดี แองเจลี มนุษย์สัมพันธ์ดี แต่การโพสท์ท่าแย่ ซีโมน, คริสต้า ทำได้ดีมากๆ ทั้งการเดินและบุคลิกภาพ และสุดท้ายผู้ชนะคือ ซีโมน
กลับมาที่บ้านเบร็นด้าคิดถึงหลานสาวของเธอ และพยายามทำตัวเป็นแม่ของทุกคน และเธอถูก คริสต้า, อเล็กซานดร้า และ แองเจลี นินทา ว่าเป็น ชักกี้ และ มิรานด้า จาก เซ็กส์แอนด์เดอะซิตี้ เร็นที่อยู่ในห้องจึงนำเรื่องนี้ไปบอกกับ เบร็นด้า และ เบร็นด้าได้นำเรื่องไปปรึกษากับ เจสสิก้าและ แอนสลีย์ โดยเรื่องนี้ จึงทำให้เบร็นด้ามีปากเสียงกับแอนสลีย์ วันต่อมาถึงการถ่ายภาพมิสเตอร์เจย์ได้แนะนำให้สาวๆรู้จักกับ ทรอย โพเวลล์ ผู้ที่จะสอนท่วงท่าในการเต้นให้กับสาวๆ โดยสาวๆได้การเต้นรูปแบบต่างๆดังนี้
ในห้องตัดสิน อเลเชีย ถูกวิจารณ์ เรื่องการแต่งกายที่ไม่เหมาะสมในห้องตัดสิน แต่ภาพถ่ายของเธอ ทำให้กรรมการประทับใจเป็นอย่างมาก เร็น แสดงความเบื่อหน่ายออกมาในห้องตัดสิน เมื่อเธอต้องเจอกับเรื่องราว ปัญหาต่างๆของสาวๆในบ้าน และได้ภาพถ่ายออกมาแย่ ทำให้เธอต้องตกเป็นสองคนสุดท้าย กับ เบร็นด้า ที่ถ่ายภาพออกมาได้แย่ และการแต่งกายในห้องตัดสิน ยังดูไม่เป็นนางแบบอีกด้วย สุดท้าย หลังจากที่เร็น บอกกับไทร่า ว่า การที่เธอมาสมัครมาแข่งในรายการ เพียงเพราะว่า เธออยากทำตามใจแม่ของเธอ เพื่อทำให้สนใจในตัวเธอบ้างเท่านั้น ไทร่า จึงได้ยื่นภาพสุดท้าย ให้กับ เบร็นด้า ที่ดูจะมีความต้องการมากกว่า เร็น จึงต้องเป็นผู้ที่ถูกส่งกลับบ้าน
America's Next Top Vampire
ออกอากาศครั้งแรก : 31 มีนาคม 2553
สาวๆได้เดินทางไปดูการแสดงที่สื่อออกมาทางอารมณ์กับมิสเจ.อเล็กแซนเดอร์ และสาวๆยังได้มีส่วนร่วมในการแสดงครั้งนี้ด้วย วันต่อมา แซลลี่ เฮิร์ชเบอร์เกอร์ ช่างทำผมชื่อดังได้เข้ามาในบ้านของสาวๆ เพื่อแปลงโฉมให้กับ เบร็นด้าอีกครั้ง ด้วยการใช้แบตเตอเลี่ยนไถผมข้างๆออก ให้กลายเป็นทรงโมฮอคว์ ต่อมาสาวๆได้ไปยัง ไทม์สแควร์ โดยการแข่งขันของรางวัลก็คือสาวๆต้องถ่ายโฆษณาให้ คัฟเวอร์ เกิร์ล ที่ออกอากาศในจอทีวียักษ์กลาง ไทม์สแควร์ โดยผู้ชนะจะได้ลงภาพกับคัฟเวอร์เกิร์ลในนิตยสาร และหน้าเว็บของคัฟเวอร์เกิร์ล และทาเทียน่า เป็นผู้ชนะการแข่งครั้งนี้
การถ่ายภาพในครั้งนี้สาวๆจะได้เป็นแวมไพร์สาว โดยจะต้อง โพสท์ท่าในอ่างที่เต็มไปด้วยเลือด กับแวมไพร์หนุ่มโดยการในการถ่ายภาพครั้งนี้ อเลเชีย, เรน่า และ ทาเทียน่าทำออกมาได้ดี แต่ ซีโมน, แอนสลีย์ และคริสต้ากลับมีปัญหา ในห้องตัดสินกรรมการรักภาพของอเลเชียที่สุด และตัดสินใจให้เธอถูกเรียกชื่อคนแรกเป็นครั้งที่สองติดต่อกัน ส่วนภาพของ แอนสลีย์ และ ซีโมนออกมาไม่ค่อยดีเท่าไหร่ ทั้งสองคนจึงต้องตกเป็นสองคนสุดท้าย แอนสลีย์ ถ่ายภาพออกมาแย่ และมีข้อแก้ตัวตลอดเวลา ส่วนซีโมน ถ่ายภาพออกมา ดูเป็นการประดิษฐ์ท่า มากเกินไป และขาดแรงบันดาลใจในการถ่ายภาพ สุดท้ายเธอจึงต้องเป็นผู้ที่ถูกส่งกลับบ้าน
Smile and Pose
ออกอากาศครั้งแรก : 7 เมษายน 2553
เริ่มต้นในสัปดาห์นี้ แอนสลีย์ ได้รับจดหมายจากลูกสาวของเธอนั่นทำให้เธอรู้สึกอยากกลับบ้าน และ คิดถึงลูกสาวของเธอมากขึ้น วันต่อมาสาวๆได้ออกไปพบกับมิสเจย์เพื่อทำการทดสอบบางอย่างโดยสาวๆจะต้องเดินเข้าไปทักทาย และจีบหนุ่มในสไตล์ที่เซ็กซี่ โดยหนุ่มคนนั้นก็คือ ไนเจล บาร์คเกอร์ กรรมการในห้องตัดสิน และคืนวันนั้นเองสาวได้ไปพบกับ แอน โชเค็ต และ ไนเจล บาร์คเกอร์อีกครั้ง โดยครั้งนี้จะเป็นแข่งขันเพื่อของรางวัลโดยสาวๆจะได้โพสต์เร้าร้อนสุดเซ็กซี่ กับ โรส แมธธิว โดยของรางวัลก็คือ เครื่องเพชรสุดหรู โดยการแข่งขันครั้ง แอนสลีย์ และ เจสสิก้า ทำออกมาได้ดีที่สุด และผู้ที่ชนะของรางวัลประจำสัปดาห์ก็คือ เจสสิก้า และ อเลเชียผู้ที่ถูกเรียกชื่อเป็นคนแรกในครั้งที่แล้วเธอก็ได้เช่นกันแต่มูลค่าลดหลั่งลงมา
การถ่ายภาพในสุปดาห์นี้ สาวจะได้ถ่ายภาพเป็นสาวแฟชั่นเกินๆ แบบหลุดโลก โดยเสื้อผ้า หน้าผม รองเท้าฯลฯ เป็นของปลอม ทั้งสิ้น โดย คริสต้า, เจสสิก้า และ แองเจลี ทำออกมาได้ดีถูกใจ มิสเตอร์เจย์ แต่ ทาเทียน่า, แอนสลีย์ และ อเล็กซานดร้า กลับทำออกไม่ค่อยดีเท่าไรนัก
ในห้องตัดสิน กรรมการพิเศษคือนางแบบชื่อดัง แพท คลีฟแลนด์ ภาพของ เจสสิก้า ทำให้กรรมการประทับใจ เป็นอย่างมาก เนื่องจากมีความคิดสร้างสรรค์ที่ดี โดย ไนเจล ได้ให้ความเห็นว่า ทุกส่วน ในภาพถ่ายของเธอ บอกเล่า เกี่ยวกับของปลอมได้เป็นอย่างดี ในขณะที่ อังเดร ชมว่า การที่เธอโพสท์ท่ากระโดด ทำให้ใบหน้าของเธอดูโดดเด่นมากขึ้นอีกด้วย คริสต้า, แองเจลี, เบร็นด้า และอเลเชีย ก็ได้รับคำชมเช่นเดียวกัน ภาพของ อเล็กซานดร้า ออกมาแย่ ทำให้เธอต้องตกเป็นสองคนสุดท้าย ร่วมกับ ทาเทียน่า ที่ถ่ายภาพออกมาได้แย่ที่สุดในสัปดาห์นี้ ซึ่งไทร่า ได้บอกว่า หาภาพที่ดีที่สุด ของพวกเธอได้ยากมาก (แม้จะมีอย่างน้อย แค่รูปเดียวที่ดีที่สุด ที่แสดงในห้องตัดสิน)ในที่สุด ทาเทียน่า ต้องถูกส่งกลับบ้าน เนื่องจาก กรรมการคิดว่า การที่เธอสามารถถ่ายภาพได้สวยนั้น อาจจะเป็นเพียงแค่โชคช่วย
New York Women!
ออกอากาศครั้งแรก : 14 เมษายน 2553
ในสัปดาห์นี้สาวๆ ได้เรียนรู้การแต่งตัวให้เข้ากับบุคลิกของตัวเองกับ แอน โชเค็ต บรรณาธิการของนิตยสารเซเว่นทีน แต่อเลเชียอาบน้ำช้ามากจนทำให้สาวๆ ทั้งหมดไปสายและถูกกรรมการต่อว่า ในคืนต่อมาสาวๆ ได้ถูกรับเชิญให้ไปในงานเปิดตัวคอลเลคชั่นใหม่ของ ทินสลีย์ มอติเมอร์ โดยที่สาวๆต้องแสดงทักษะการเข้าสังคมร่วมกันแสดงความรู้และรสนิยมของตัวเองแบบตัวต่อตัวกับทินสลีย์ โดยที่พวกเธอไม่รู้มาก่อนว่านี่เป็นการแข่งขันประจำสัปดาห์ ผู้ที่ทำออกมาได้ดีที่สุดและชนะในการแข่งขันก็คือ เจสสิก้า ที่มีบุคลิกที่สดใสน่ารักและดูเป็นมิตร รางวัลของเธอก็คือได้ถ่ายรูปลง นิตยสารเซเว่นทีน โดยเธอได้เลือกให้ เรน่าและเบร็นด้า ไปร่วมถ่ายภาพกับเธอด้วย
การถ่ายภาพในสัปดาห์นี้ สาวๆจะต้องโพสท์ท่าในรถไฟใต้ดิน โดยพวกเธอจะต้องรับบทเป็นสาวที่ใช้ผลิตภัณฑ์คัฟเวอร์เกิร์ลในอาชีพต่างๆ กันดังนี้
ในห้องตัดสิน อังเดรไม่พอใจกับรองเท้าของเจสสิก้า และท่าทีของเธอ ที่ไม่เห็นด้วยกับคณะกรรมการ ภาพของแองเจลีสามารถสื่อความหมายตรงกับโจทย์ที่ได้รับมากที่สุด จึงทำให้เธอ ถูกเรียกชื่อเป็นคนแรก ในขณะที่ภาพของอเลเชีย ออกมาแย่ และขาดจุดโฟกัสภาพ และเบร็นด้า ดูขาดเคมี เมื่อต้องอยู่หน้ากล้อง และเธอดูแก่มากในภาพถ่าย ทำให้พวกเธอต้องกลายเป็นสองคนสุดท้าย และสุดท้ายเบร็นด้าต้องตกรอบเพราะกรรมการรู้สึกว่าเธอยังไม่สามารถที่จะถ่ายทอดพลังลงบนภาพได้ถึงแม้ว่าจะมีลุคส์ของนางแบบที่สุดก็ตาม
Big Hair Day
ออกอากาศครั้งแรก : 21 เมษายน 2553
สาวๆต้องประหลาดใจ เพราะ แพท คลีฟแลนด์ นางแบบชื่อดังและ ดีไซน์เนอร์ วิทนีย์ พอร์ท ได้เดินทางมายังบ้านพักพวกเธอ เพื่อพา พวกเธอเดินทางไปยัง ร้าน ลัคกี้ เชง คาบาเร่ต์ของสาวประเภทสอง เพื่อพบกับ มิสเจ และพวกเธอจะต้องแข่งขันเดินแบบ เพื่อแสดงบุคลิกภาพของตัวเอง บุคลิคภาพที่ดีของคริสต้าทำให้เธอได้รับเสียงตอบรับจากคนดูมากที่สุด ทำให้เธอเป็นผู้ชนะครั้งนี้ โดยที่เธอและแองเจลี ที่ถูกเรียกชื่อคนแรกในครั้งก่อน จะได้เสื้อผ้าที่ออกแบบพิเศษ จาก วิทนีย์ พอร์ท เป็นของรางวัล
ในขณะที่สาวๆจะต้องออกเดินทางไปถ่ายภาพกัน อเลเชียได้ลงไปช้าที่สุด เนื่องจากลิฟท์เสีย ทำให้เธอต้องตามไปทีหลัง การถ่ายภาพครั้งนี้สาวๆได้ถูกแบ่งออกเป็น 2ทีม โดยทีมของ วีเว่น สตีเว่น มี แองเจลี, อันสลีย์, คริสต้า และเรน่า และทีมของ ดีเร็ค เจ. มีอเลเชีย, เจสสิก้า และอเล็กซานดร้า โดยที่ครั้งนี้พวกเธอจะต้องสวมชุดที่ทำมาจากเส้นผม โดยระหว่างการถ่ายภาพ สาวๆอีกกลุ่ม จะต้องพยายามกวนใจ อีกทีม คริสต้า ทำออกมาได้ดี ในขณะที่ อเล็กซานดร้า ดูไม่กระตือรือร้นเท่าไหร่นักในการถ่ายภาพ
ในห้องตัดสิน ได้มีการต้อนฝูงแกะเข้ามา ซึ่งไทร่าได้บอกกับสาวๆว่า แค่ หกคน สุดท้ายเท่านั้น ที่จะได้ไปแข่งขันต่อที่ประเทศนิวซีแลนด์ คริสต้า ถ่ายภาพออกมาได้ดูมีพลัง และสวยงาม เธอจึงถูกเรียกชื่อเป็นคนแรก และเธอได้รางวัลอีกอย่างคือได้นั่ง เครื่องบิน เฟิร์สคลาส โดยสามารถเลือกเพื่อนได้หนึ่งคน ซึ่งเธอได้เลือก แองเจลี ได้ร่วมนั่งไปกับเธอด้วย ภาพของแองเจลี ถูกวิจารณ์มาก แต่ในที่สุด ก็พบว่า ภาพของเธอนั้น เป็นภาพที่ดีที่สุด อันดับสอง เรน่า ก็ได้รับคำชมจากกรรมการ ในขณะที่ เจสสิก้า ก็ได้รับคำชมอีกครั้ง เนื่องจากการที่เธอโพสท์ท่ากระโดด เธอสามารถทำให้ใบหน้าออกมาสวยงามได้ในเวลาเดียวกัน และภาพของ อเลเชีย ก็ได้รับคำชมเช่นเดียวกัน
กรรมการ รู้สึกว่า แอนสลีย์เป็นคนที่มีโครงหน้าสวยมาก แต่การโพสท์ท่าของเธอ ยังไม่แข็งแรงพอ และอเล็กซานดร้า ที่กรรมการเริ่มรู้สึกว่าเธอเริ่มหมดไฟ ทำให้พวกเธอตกเป็นสองคนสุดท้าย แต่ในที่สุด แอนสลีย์เป็นคนที่ถูกส่งกลับบ้าน
Welcome to New Zealand
ออกอากาศครั้งแรก : 28 เมษายน 2553
หลังจากโดยสารเครื่องบิน มา 22 ชั่วโมง เพื่อเดินทางมายัง อ็อคแลนด์ และต้องเดินทางไปต่อที่ ภูเขา อีเดน เพื่อพบกับการต้อนรับของชาวนิวซีแลนด์ในการเต้นรำแบบ สงครามของชาวเมารี หลังจากนั้น พวกเธอจะต้องไปคัดตัวกับบรรดาดีไซเนอร์ใน อ็อคแลนด์ ทันที โดยที่อเลเชีย, แองเจลี และคริสต้าได้รับการตอบรับที่ดีจากดีไซเนอร์ ในขณะที่ อเล็กซานดร้า, เจสสิก้า และเรน่า ได้รับการตอบรับที่แตกต่างกันไป และมีเพียงอเล็กซานดร้า, แองแจลี และเจสสิก้าเท่านั้นที่กลับมาถึงเอเจนซี่ทันเวลา โดยแองเจลี ทำให้เหล่าดีไซน์เนอร์ประทับใจที่สุด เธอจึงเป็นผู้ชนะในการแข่งครั้งนี้ไป โดยที่เธอจะได้รับเสื้อผ้าจากดีไซน์เนอร์ทั้งหมด 6 ที่ที่เธอได้ไปคัดตัวในวันนี้
ในการถ่ายภาพครั้งนี้ สาวๆจะต้องโพสท์ท่ากับแกะ โดยต้องสวมเสื้อผ้าเป็นชุดเดียวกันทั้งหมด ที่ออกแบบโดย ลอยด์ ไคลน์ อเล็กซานดร้า, เรน่า และคริสต้า ทำออกมาได้ดีมาก ในขณะที่แองเลจี, เจสสิก้า และอเลเชียต้องพยายามอย่างหนักเพื่อที่จะถ่ายภาพให้ออกมาสวย ในห้องตัดสิน เจสสิก้า ถูกวิจารณ์ว่า การแสดงออกทางสีหน้าในภาพถ่ายของเธอยังไม่หนักแน่นพอ แต่เป็น อเลเชีย ที่ต้องถูกคัดออก เนื่องจากไม่สามารถถ่ายทอดความงามของตนเองลงบนภาพถ่ายได้
Hobbits vs. Models
ออกอากาศครั้งแรก : 5 พฤษภาคม 2553
ความตึงเครียดในบ้านเพิ่มมากขึ้น เมื่อแองเจลี เริ่มรู้สึกว่า คริสต้าที่เคยสนิทกับเธอ ตอนนี้ได้ไปสนิทกับ อเล็กซานดร้าแล้ว และเจสสิก้า ที่พยายามจะปิ้ง ทาโก้ บนเครื่องปิ้งขนมปัง แต่กลับทำให้เกิดไฟไหม้ ต่อมาสาวๆได้เดินทางมายังหมู่บ้าน "ฮอบบิตัน" ที่ใช้ถ่ายทำภาพยนตร์เรื่อง เดอะลอร์ดออฟเดอะริงส์ และได้พบกับ นักแสดงสาว ซาร่าห์ แม็คลีด เพื่อแข่งขันถ่ายถาพ โดยที่พวกเธอจะต้องโพสท์ท่า ตรงประตูของบ้าน ฮอบบิต ที่เป็นทรงกลม แองเจลีและคริสต้า ทำออกมาได้ดีที่สุด แต่ในที่สุด คริสต้า เป็นผู้ชนะในการแข่งครั้งนี้ โดยที่เธอจะได้รับเสื้อผ้า มูลค่า 4500 ดอลลาร์ จากดีไซเนอร์ของชุดที่พวกเธอทุกคนสวมอยู่
ในการถ่ายภาพครั้งนี้ ไทร่า จะมาเป็นช่างภาพให้สาวๆ โดยพวกเธอจะต้องโพสท์ท่าเพื่อเล่นแสงกับเงา ของสิ่งของต่างๆ อเล็กซานดร้าสร้างความประทับใจให้กับไทร่า ในการถ่ายภาพด้วยความสวยงาม และคริสต้าเรียนรู้ที่จะถ่ายโครงหน้าของตัวเองให้ออกมาสวยงามได้ และในห้องตัดสินเธอก็ถูกเรียกชื่อเป็นคนแรกอีกครั้ง (ซึ่งเสมอกับ โจนนี่ ดอดส์ จาก ฤดูกาลที่ 6) ไทร่ารู้สึกว่าเรน่า ไม่กระตือรือล้นมากพอในการถ่ายภาพ ทำให้เธอต้องเป็นสองคนสุดท้ายกับเจสสิก้า ที่มีหน้าตาที่สวยมาก แต่เธอดูมีลุคส์ที่เป็นโฆษณามากกว่าความเป็นแฟชั่นชั้นสูง และเจสสิก้าเป็นผู้ที่ถูกคัดออก
Ugly-Pretty Woman
ออกอากาศครั้งแรก : 12 พฤษภาคม 2553
เริ่มต้นสัปดาห์ อังเดร ลีออน ทอลลีย์ หนึ่งในคณะกรรมการ ได้มาเซอร์ไพรส์สาวๆถึงในห้องพัก เพื่อมาให้คำแนะนำเกี่ยวกับการทำงานในวงการอุตสาหกรรมแฟชั่น รวมถึงการทำงานกับ แอนดี้ วอร์ฮอลล์ ด้วย จากนั้นสาวๆต้องเก็บของเพื่อบินไปยัง ควีนส์ทาว์น เพื่อถ่ายภาพในครั้งต่อไป แต่ก็ต้องประหลาดใจ เมื่อพวกเธอได้ยินเสียง มิสเจย์ บอกว่า นี่เป็นการแข่งขันโดยพวกเธอจะต้องเดินแบบ ตรงทางเดินระหว่างที่นั่งผู้โดยสาร อเล็กซานดร้าทำให้มิสเตอร์เจย์ประทับใจ โดยการใส่รองเท้าส้นสูงเดินด้วย แต่ในที่สุดคริสต้าก็เป็นผู้ชนะการแข่งขันชิงรางวัล ครั้งที่ 4 ติดต่อกัน โดยเธอจะได้เครื่องเพชร จาก โบห์ รังก้า มูลค่า 2000 ดอลล่าห์ และได้เดินแบบใน นิวซีแลนด์แฟชั่นวีค อีกด้วย
การถ่ายภาพสัปดาห์นี้ พวกเธอจะต้องสวมบทบาทเป็นราชินี แห่ง ควีนส์ทาว์น โดยพวกเธอจะต้องโพสท์ท่า และแสดงสีหน้าให้ดูแปลกๆ แต่ต้องดูเป็นแฟชั่นชั้นสูง สาวๆส่วนใหญ่ค่อนข้างทำใด้ดี และในห้องตัดสิน ภาพถ่ายของพวกเธอก็ได้รับคำวิจารณ์ที่แตกต่างกัน และภาพที่โดดเด่นของคริสต้า ทำให้เธอถูกเรียกชื่อเป็นคนแรกอีกครั้ง อเล็กซานดร้า สาวที่มีรูปร่างที่สวยงาม แต่ผลงานของเธอกลับ ขึ้นๆ ลงๆไม่คงที่ ส่วนแองเจลี กรรมการไม่แน่ใจว่า เธอจะสามารถทนอยู่ในโลกของแฟชั่นที่มีแต่คำวิจารณ์ต่างๆ ได้มากน้อยแค่ไหน และเรน่า สาวสวยที่ถ่ายภาพที่มีเรื่องราวได้งดงามมาก แต่เธอกลับทำได้ไม่ค่อยดีนัก ในคอนเซ็ปต์อื่น ในที่สุด ไทร่าได้ยื่นภาพสุดท้ายให้เรน่า เพื่อเป็นผู้เข้าแข่งขันรอบสองคนสุดท้าย ซึ่งทำให้แองเจลีและอเล็กซานดร้าต้องถูกส่งกลับบ้าน ก่อนที่แองเจลีจะออกจากห้องตัดสิน เธอได้กล่าวขอบคุณแล้วบอกกับทุกคนว่า พวกเขาจะเห็นเธออีก และนั่นทำให้กรรมการทุกคนรวมถึงไทร่า ปรบมือให้กับเธอด้วยความชื่นชม
America's Next Top Model Is...
ออกอากาศครั้งแรก : 12 พฤษภาคม 2553
ต่อมา สองสาวได้ขึ้น เฮลิคอปเตอร์ เพื่อมายังโรงแรม Hurakia ที่เกาะ Rakino โดยที่ในวันต่อมา พวกเธอจะต้อง ถ่ายโฆษณา และภาพของเครื่องสำอาง คัฟเวอร์เกิร์ล แบลส คอลเลคชั่น โดยได้ นิโคล ฟ็อกซ์ ผู้ชนะจาก ฤดูกาลที่ 13 มาให้คำแนะนำกับสาวๆด้วย,ในการถ่ายโฆษณา คริสต้าติดขัดและจำบทไม่ได้ เลยต้องใช้ป้ายเพื่อบอกบท ส่วนเรน่า จำบทได้ดี แต่ดูไม่เป็นธรรมชาติ และไม่เป็นนางแบบเท่าที่ควร,ในวันต่อมา พวกเธอจะต้องถ่ายปกขึ้นนิตยสาร เซเว่นทีน โดยมี ไนเจล บาร์คเกอร์เป็นช่างภาพให้ และเมื่อกลับมาถึงบ้าน ไทร่าได้เซอร์ไพรส์สาวๆ ด้วยการพาครอบครัว ของสาวๆมาที่บ้านพัก และได้ถ่ายรูปร่วมกันกับไทร่าด้วย
หลังจากนั้น ทั้ง 2สาวได้มาที่ พิพิธภัณฑ์ อ็อคแลนด์ เพื่อเดินแบบให้กับ แอนนา สวีท ในคอนเซ็ปต์ ละครสัตว์ ร็อคแอนด์โรล โดยมี อเลเชีย,เจสสิก้า,แองเจลี และอเล็กซานดร้าที่ถูกคัดออกไปแล้ว มาร่วมเดินแบบด้วย ซึ่งทั้ง 2 สาวต่างก็เดินแบบได้เป็นอย่างดี และเข้ากับ คอนเซ็ปต์มาก หลังจากเดินแบบเสร็จ ไทร่าได้เข้ามาคุยกับสาวๆตัวต่อตัว ถึงเหตุผลว่า ทำไมพวกเธอถึงควรจะชนะในการแข่งขัน
ในการตัดสินครั้งสุดท้าย การเดินของคริสต้า ถูกชมว่า ขายเสื้อผ้าได้เป็นอย่างดี และในขณะเดียวกันก็ดูเป็นแฟชั่นชั้นสูงด้วย ใขณะที่เรน่า ก็ดูสดใส และมีชีวิตชีวามาก ทางด้านภาพถ่ายของคัฟเวอร์เกิร์ล เรน่าดูสวย และสดใสมาก แต่อยากให้เธอ มีประกายในดวงตาอีกนิด ในขณะที่ภาพของคริสต้า ออกมาสวยงาม แต่อารมณในภาพกลับไม่สื่อเท่าที่ควร
ทางด้านผลงานโดยรวมที่ผ่านมา กรรมการเห็นว่า ทั้งคู่มีผลงานที่โดดเด่นมากมาตั้งแต่แรก และกรรมการคิดว่า คริสต้า มีลุคส์ที่ดูซับซ้อน แปลก และน่าสนใจ และน่าจะทำได้ดีในการเดินแบบในระดับนานาชาติ ในขณะที่เรน่า ก็ถ่ายภาพได้สวยงาม และเป็นคลื่นลูกใหม่ได้ในระดับสากล และหลังจากที่พิจารณากันอย่างถี่ถ้วนแล้ว คณะกรรมการก็ตัดสินใจและประกาศว่า ผู้ชนะของฤดูกาลที่ 14 คือ คริสต้า ไวท์
Chubby Bunny
ออกอากาศครั้งแรก : 19 พฤษภาคม 2553
ตอนพิเศษที่รวมภาพที่ไม่เคยออกอากาศในทั้งหมด 11 ตอน ตั้งแต่การมีปัญหาของสาวๆในบ้านอย่าง อเลเชีย แองเจลี อันสลีย์ และคริสต้า รวมถึงการแข่งขัน กิน มาร์ชแมลโลว์ ระหว่าง อเล็กซานดร้า กับเจสสิก้า ที่เรียกว่า "กระต่ายตัวอ้วน"ภาษาที่เรน่าใช้ประจำ และตอนสุดท้ายที่ประกาศว่า คริสต้า ได้เป็น อเมริกาส์เน็กซต์ท็อปโมเดล
ผู้เข้าแข่งขัน
(อายุเป็นไปตามช่วงเวลาที่ถ่ายทำรายการ)
ทัวทารา
ทัวทารา จัดเป็นสัตว์ที่อยู่ในสกุล Sphenodon พบเฉพาะบนเกาะเหนือ ของนิวซีแลนด์เพียงแห่งเดียวในโลกเท่านั้น มีทั้งหมด 3 ชนิด (สูญพันธุ์ไปแล้ว 1 ชนิด) ในอันดับ Rhynchocephalia ที่มีชีวิตอยู่เมื่อ 200 ล้านปีก่อน ขนาดลำตัวของทัวทาราเล็กกว่าบรรพบุรุษมาก โดยมีความยาวจากหัวถึงหางแค่ 32 นิ้วเท่านั้น ตรงแนวสันหลังจะมีรอยหยักขึ้นมาแบบเดียวกับไดโนเสาร์ เป็นสัตว์ที่มีอายุยืนยาวได้ถึง 200 ปี และเคลื่อนไหวช้าเป็นอย่างยิ่ง  ซึ่งคำว่า "ทัวทารา"  เป็นภาษาเมารี หมายถึง "รอยหยักตรงแนวสันหลัง"
เชื่อว่า บรรพบุรุษของทัวทาราเดินทางมาสู่นิวซีแลนด์จากออสเตรเลียด้วยการเกาะกับของขยะลอยน้ำมากลางทะเลพร้อม ๆ กับการกำเนิดขึ้นมาของผืนดินนิวซีแลนด์เมื่อกว่า 60 ล้านปีก่อน
ทัวทารา มีความแตกต่างจากกิ้งก่า ซึ่งเป็นสัตว์เลื้อยคลานส่วนใหญ่ในปัจจุบัน พอสมควร โดยลักษณะที่สำคัญ คือ ไม่มีช่องเปิดของหูชั้นนอก และไม่มีอวัยวะสืบพันธุ์ของเพศผู้  ใช้การผสมพันธุ์โดยให้ช่องเปิดใต้ท้องติดกัน และปล่อยน้ำเชื้อผ่านเข้าไป บนกลางหัวของทัวทารามีแผ่นหนังที่คล้ายกับดวงตา ที่ทำหน้าที่เหมือนกับดวงที่สาม เรียกว่า "ตาผนังหุ้ม" สามารถตรวจจับแสงและแรงสั่นสะเทือน รวมทั้งทำหน้าที่เหมือนกับตาของสัตว์ประเภทอื่น ๆ ได้
ทัวทารา ได้ชื่อว่าเป็นสัตว์ที่ซุ่มโจมตีได้อย่างดีเยี่ยม ด้วยเป็นสัตว์ที่เคลื่อนไหวช้า จึงกินแมลงต่าง ๆ ที่อยู่บนพื้นดิน ด้วยการซุ่มนิ่ง ๆ รวมทั้งลูกไม้บางชนิดที่อยู่บนต้น และยังกินแม้แต่ลูกทัวทาราที่เพิ่งฟักจากไข่ใหม่ ๆ ด้วย
ทัวทารา เติบโตเต็มที่เมื่ออายุได้ 70 ปี และเริ่มผสมพันธุ์ได้ตั้งแต่อายุ 20 ปี ซึ่งในปี ค.ศ. 2009 ที่สวนสัตว์ในประเทศอังกฤษ ทัวทาราเพศผู้ตัวหนึ่งอายุ 111 ปี ที่ถูกเลี้ยงในนั้นได้ผสมพันธุ์กับทัวทาราเพศเมีย และได้ไข่และฟักออกเป็นตัวทั้งหมด 11 ตัวด้วยกัน ทัวทาราเมื่อวางไข่เสร็จแล้ว จะไม่กลับมาดูแลหรือฟักไข่ แต่จะปล่อยให้ฟักเองโดยธรรมชาติ ไข่ของทัวทารามีลักษณะเปลือกหยุ่นคล้ายแผ่นหนัง และเมื่อฟักออกมาเป็นตัวแล้ว ทัวทาราขนาดเล็กซึ่งมีความยาวเพียง 3 นิ้ว จะรีบออกมาจากโพรงทันที มิเช่นนั้นจะตกเป็นเหยื่อของทัวทาราตัวโตกว่าได้
กลุ่มกีฬาที่ชื่อฟุตบอล
ฟุตบอล (football) เป็นชื่อที่ใช้เรียกกลุ่มของกีฬาประเภททีมหลายชนิด ที่เกี่ยวข้องกับการเตะลูกบอลด้วยเท้าเพื่อทำประตู คำว่า ฟุตบอล ในพื้นที่ต่าง ๆ มักจะหมายถึงกีฬาที่เป็นที่นิยมที่สุดในพื้นที่นั้น
โอลิเวอร์ สโตน
วิลเลียม โอลิเวอร์ สโตน (William Oliver Stone) เกิดเมื่อวันที่ 15 กันยายน ค.ศ. 1946 ที่นิวยอร์ก เป็นผู้กำกับภาพยนตร์ชาวอเมริกัน และนักเขียนบท เขาศึกษาที่มหาวิทยาลัยเยล แต่หยุดเรียนเพื่อมาสอนภาษาอังกฤษในเวียดนามใต้ สอนอยู่ 6 เดือนจึงทำงานที่เรือเดินสมุทร ได้เดินทางไปในที่ต่าง ๆ จากนั้นกลับมาเรียนต่อที่เยล แต่ก็ต้องหยุดเรียนโดยเข้ารับใช้ชาติเข้าร่วมกับกองทัพสหรัฐอเมริกา ในสงครามเวียดนาม ตั้งแต่ เมษายน ปี 1967 ถึง พฤศจิกายน ปี 1968 โดยเขาขอปฏิบัติหน้าที่เป็นหน่วยจู่โจม และได้รับมอบหมายให้อยู่หน่วยที่ 25 เขาได้ เหรียญทองแดง กับตัว วี ที่หมายถึงความกล้าหาญ
สหรัฐเบลเยียม
สหรัฐเบลเยียม (United States of Belgium, Verenigde Nederlandse Staten or Verenigde Belgische Staten) เป็นสมาพันธ์สาธารณรัฐในเนเธอร์แลนด์ใต้ (เบลเยียมและลักเซมเบิร์กในปัจจุบัน) ซึ่งก่อตั้งขึ้นภายหลังจากการปฏิวัติบราบันต์ ซึ่งเป็นประเทศได้ในระยะเวลาอันสั้นตั้งแต่มกราคมจนถึงธันวาคม ค.ศ. 1790 อันเนื่องมาจากการล้มเหลวต่อการแข็งข้อกับจักรพรรดิโยเซ็ฟที่ 2
โอลิเวอร์ สโตน
อ้างอิง
1946
Hockinia
Hockinia เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Hockinia montana.
มีถิ่นกำเนิดในบราซิลตะวันออกเฉียงใต้
ประเทศสิงคโปร์ในโอลิมปิกฤดูร้อน 2012
ประเทศสิงคโปร์ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ประธานาธิบดีเยอรมนี
ประธานาธิบดีเยอรมนี (President of Germany) หรือชื่อตำแหน่งอย่างเป็นทางการว่า ประธานาธิบดีสหพันธ์ (Bundespräsident) เป็นประมุขแห่งรัฐของประเทศเยอรมนี ตั้งแต่การสละราชบัลลังก์ของจักรพรรดิเยอรมันในปี ค.ศ. 1918 และการประกาศใช้รัฐธรรมนูญไวมาร์ ประธานาธิบดี ก็เป็นประมุขแห่งรัฐของเยอรมนี
ตำแหน่งประธานาธิบดีเยอรมนีเป็นตำแหน่งพิธีการและถูกจำกัดบทบาทด้วยองค์ประกอบกฎหมายและจารีตธรรมนูญ มีวาระครั้งละ 5 ปี ส่วนประมุขฝ่ายบริหารคือนายกรัฐมนตรีเยอรมนี <!--
สาธารณรัฐไวมาร์ (1919–1933)
{{legend|#E6E6AA|Acting President|border=black}}
Acting President, as Chancellor of Germany.
Acting President, as President of the Reichsgericht.
เยอรมนีแยก (1949–1990)
{| width=100% |
เยอรมนีตะวันตก
{{legend|#E6E6AA|Acting President|border=black}}
มี่นละมี่นคองจอ
มี่นละมี่นคองจอ (မင်းလှမင်းခေါင်ကျော်; ราว ค.ศ. 1714–1756) เป็นหัวหน้าหน่วยทหารเสือของกองทัพอาณาจักรพม่า เขาเป็นขุนพลชั้นยอดและพระสหายสนิทภายใต้การบัญชาของพระเจ้าอลองพญา ปฐมกษัตริย์แห่งราชวงศ์โก้นบองของพม่า เขาพิชิตตะเกิงในเดือนพฤษภาคม ค.ศ. 1755 ซึ่งภายหลังกลายเป็นเมืองย่างกุ้ง เขาเสียชีวิตในที่รบระหว่างยุทธการที่สิเรียมเมื่อวันที่ 14 กรกฎาคม ค.ศ. 1756 ศพของเขาได้รับการฝังด้วยเกียรติสูงสุด พระเจ้าอลองพญาได้พระราชทานบำเหน็จย้อนหลังให้กับพระสหายสนิทด้วยตำแหน่งอัครมหาเสนาบดี อันเป็นตำแหน่งสูงสุดสำหรับสามัญชน
ประธานาธิบดีเยอรมนี
เยอรมนีตะวันออก
{{legend|#E6E6AA|Acting head of state|border=black}}
Acting President, as President of the People's Chamber.
Acting Chairman of the State Council, as Deputy Chairman of the State Council.
Acting head of state, as President of the People's Chamber.
เยอรมนีรวม (1990–ปัจจุบัน)
{{legend|#E6E6AA|Acting President|border=black}}
Acting President, as President of the Bundesrat. -->
เชิงอรรถ
ในขณะนั้นเรียกว่า Reichspräsident - ประธานาธิบดีไรช์
รายชื่ออักษรย่อของโรงเรียนในประเทศไทย/ข
รายชื่ออักษรย่อของโรงเรียนในประเทศไทย สำหรับอักษรย่อที่ขึ้นต้นด้วย ข
เขตดีลส์ดอร์ฟ
ดีลส์ดอร์ฟ (Dielsdorf) เป็นหนึ่งในสิบสองเขตของรัฐซือริช สวิตเซอร์แลนด์ มีเมืองหลักคือดีลส์ดอร์ฟ
เทศบาล
เขตดีลส์ดอร์ฟประกอบด้วย 22 เทศบาล:
ไซเลนต์ฮิลล์
ไซเลนต์ฮิลล์ เป็นชื่อของซอฟต์แวร์วิดีโอเกมแนวผจญภัย-สยองขวัญ (Survival Horror Adventure) ผลิตโดยบริษัท โคนามิ ประเทศญี่ปุ่น มีเนื้อหาเกี่ยวกับเมืองสมมติในอเมริกาที่ชื่อ ไซเลนต์ฮิลล์ ซึ่งมีอำนาจประหลาดอันจะส่งผลให้จินตนาการและความปรารถนาอันแรงกล้าของบุคคลกลายเป็นความจริง วางจำหน่ายครั้งแรกในปี 1999 บนเครื่องเพลย์สเตชัน และประสบความสำเร็จจนมีภาคต่อตามออกมาอีกหลายภาค รวมทั้งถูกนำไปสร้างเป็นภาพยนตร์อีกด้วย โดยในฉบับภาพยนตร์นั้นดัดแปลงเนื้อหามาจากเกมภาคแรก ส่วนในฉบับเกม เนื้อหาในภาค 1 และ ภาค 3 จะมีความต่อเนื่องเกี่ยวพันกัน โดยตัวละครหลักของภาค 3 นั้นจะเป็นเด็กสาวมีชื่อว่า เฮเธอร์ เป็นตัวดำเนินเรื่อง ซึ่งก็คือเด็กทารกที่เป็นส่วนหนึ่งของด้านบริสุทธิ์ของ อัลเลสซ่า กิลเลสพี ที่ตัวเอกในภาค 1 ได้อุ้มกลับมาด้วยในตอนจบนั่นเอง ส่วนเนื้อหาในภาคอื่นๆนั้นจะไม่ต่อเนื่องกัน แต่จะมีความเกี่ยวพันกับสถานที่และบุคคลในเมืองไซเลนต์ฮิลล์ เหมือนกันหมด
รูปแบบการเล่น
การออกแบบศิลป์ของเกมนี้ก็เป็นอีกสิ่งหนึ่งที่ดึงดูดใจผู้เล่น ทั้งสัตว์ประหลาด ฉาก นำเสนอด้านวิปริตและบิดเบี้ยวในจิตใจคนออกมาในรูปของสนิมเหล็ก คราบเลือด ลวดหนามต่างๆ บรรยากาศของเกมออกไปทางน่าเกลียดน่ากลัว และมีความรุนแรงสูง จนทำให้เกมนี้ได้รับเรท M (Mature-สำหรับอายุ 17 ปีขึ้นไป) ถึงกระนั้นก็ยังมีแฟนๆติดตามเป็นจำนวนมาก
Silent Hill
วางจำหน่ายครั้งแรกในปี 1999 บนเครื่องเพลย์สเตชัน เนื้อเรื่องกล่าวถึงชายหนุ่มที่ชื่อแฮรี่ เมสัน ที่ประสบอุบัติเหตุขณะขับรถผ่านเมืองไซเลนต์ฮิลล์ เมื่อตื่นขึ้นมาก็พบว่าเชอริล ลูกสาวบุญธรรมวัยเจ็ดขวบของเขาได้หายตัวไปเสียแล้ว เขาจึงออกตามหาตัวเชอริลท่ามกลางหมอกหนาทึบของเมือง ระหว่างนั้นกลับได้พบกับสัตว์ประหลาดน่าสยดสยอง และต้องเข้าไปพัวพันกับลัทธิบูชาซาตานเก่าแก่ของเมืองอย่างหลีกเลี่ยงไม่ได้
ตัวเกมมีภาคเสริมออกจำหน่ายบนเครื่องเกมบอยแอดวานซ์ ในชื่อ Silent Hill:Play Novel
Silent Hill 2
วางจำหน่ายครั้งแรกในปี 2001 บนเครื่องเพลย์สเตชัน 2 และต่อมาบนเครื่องเอกซ์บ็อกซ์ และพีซี ในชื่อ Silent Hill 2: Restless Dreams ซึ่งเพิ่มส่วนของเนื้อเรื่องบทเพิ่มเติมเข้าไป ภาคนี้มีเนื้อเรื่องเกี่ยวกับชายที่ชื่อเจมส์ ซันเดอร์แลนด์ ผู้ซึ่งสูญเสียภรรยาไปเมื่อสามปีก่อน บัดนี้เขาได้รับจดหมายที่ลงชื่อภรรยาไว้ โดยบอกว่ากำลังรอเขาอยู่ที่ 'ที่พิเศษ' ของเขากับเธอ เจมส์จึงกลับมายังไซเลนต์ฮิลล์ ที่ซึ่งเขาและภรรยาเคยมาพักผ่อนด้วยกันเพื่อค้นหาว่าเรื่องราวเป็นมาอย่างไรกันแน่
เนื้อหาของภาคนี้ได้รับการโหวตจากผู้เล่นว่าเป็นพล็อตเรื่องที่ดีที่สุดเรื่องหนึ่งของวงการเกมเลยทีเดียว
Silent Hill 3
วางจำหน่ายครั้งแรกในปี 2003 บนเครื่องเพลย์สเตชัน 2 และพีซี เนื้อเรื่องจับความต่อจากเรื่องราวในภาคแรก 17 ปี โดยมีตัวเอกเป็นเด็กสาวชื่อฮีเธอร์ เมสัน ซึ่งถูกดึงเข้ามาเกี่ยวกับลัทธิสยองในไซเลนต์ฮิลล์ อีกครั้ง เพื่อค้นหาคำตอบให้กับอดีตอันคลุมเครือของตัวเธอเอง
Silent Hill 4 : The Room
วางจำหน่ายครั้งแรกในปี 2004 บนเครื่องเพลย์สเตชัน 2, เอกซ์บอกซ์​และพีซี ภาคนี้ถูกวางสถานที่ไว้ในเมืองเพื่อนบ้านของไซเลนต์ฮิลล์ เกี่ยวกับชายที่ชื่อเฮนรี่ ทาวแซนด์ ซึ่งพบว่าห้องพักของเขาเองถูกปิดตายไว้ไม่ให้ออกไปไหนได้ หลังจากนั้นไม่นานก็มีโพรงประหลาดเกิดขึ้นในห้องน้ำ เมื่อเขาคลานเข้าไปในรูนั้นก็พบว่าตัวเองถูกดึงไปเกี่ยวข้องกับเหตุการณ์สยองในอดีตของฆาตกรต่อเนื่องนาม วอลเตอร์ ซุลลิแวน ในตอนแรก ผู้สร้างตั้งใจจะให้เกมภาคนี้แยกออกมาเป็นเอกเทศ แต่ก็ตัดสินใจบรรจุเข้าเป็นเกมภาคต่อของไซเลนต์ฮิลล์ ในภายหลัง ซึ่งสร้างกระแสวิพากษ์วิจารณ์จากแฟนๆเกมซีรีส์นี้เป็นจำนวนมาก เนื่องจากตัวเกมมีลักษณะการเล่นที่แตกต่างจากเกมภาคก่อนๆ มากพอสมควร
Silent Hill : Origins
มีกำหนดการวางจำหน่ายในปี 2007 บนเครื่องพีเอสพี ในภาคภาษาญี่ปุ่นรู้จักกันในชื่อ Silent Hill Zero ในภายหลังได้รับการพอร์ตลงเครื่อง เพลย์สเตชัน 2 ในเดือนมีนาคม 2008 เนื้อหาของภาคนี้ย้อนไปก่อนหน้าเนื้อหาในภาคแรก กล่าวถึงชายหนุ่มชื่อ ทราวิส แกรดี้ อาชีพคนขับรถบรรทุกส่งของ ในการส่งของครั้งหนึ่งเขาตัดสินใจใช้เส้นทางที่ตัดผ่านเมืองไซเลนท์ ฮิลล์ เพื่อเป็นทางลัด ระหว่างนั้นก็ได้พบกับอัลเลสซ่า กิลเลสพี ที่วิ่งตัดหน้ารถและหายตัวไป เขาจึงออกตามหาและพบว่าเธอติดอยู่ในบ้านที่กำลังถูกไฟไหม้อย่างหนัก เมื่อช่วยเหลืออัลเลสซ่าที่ถูกไฟคลอกออกมาแล้ว เขาจึงนำเธอไปส่งโรงพยาบาล และนั่นคือจุดเริ่มต้นของความหลังเกี่ยวกับพ่อและแม่ของเขาที่กลับมาหลอกหลอนด้วยอำนาจประหลาดของไซเลนท์ ฮิลล์
Silent Hill Homecoming
ในภาคนี้ทางโคนามิได้เปลี่ยนทีมพัฒนาจากเดิมจาก Team Silent มาเป็น Foundation 9 Entertainment และ Double Helix Games แทน มีการประกาศการพัฒนาครั้งแรกเมื่อเดือนกรกฎาคม 2007 โดยใช้ชื่อว่า Silent Hill V ก่อนจะเปลี่ยนชื่อเป็น Silent Hill : Homecoming ในภายหลัง และวางจำหน่ายครั้งแรกในเดือนกันยายน 2008 บนเครื่อง เพลย์สเตชัน 3 เอกซ์บอกซ์ 360 และพีซี
เนื้อเรื่องในภาคนี้กล่าวถึง อเล็กซ์ เชพเฟิร์ด นายทหารหนุ่มที่เพิ่งปลดประจำการ และเดินทางกลับบ้านเกิดที่เมืองเชพเฟิร์ดส์ เกลน และพบว่าเมืองได้พังทลายลงพร้อมทั้งประชากรก็หายสาบสูญไปเป็นจำนวนมาก เมื่อกลับถึงบ้านก็ได้ทราบว่า โจชัวร์ น้องชายของตนได้หายตัวไปเช่นกัน อเล็กซ์จึงออกตามหาตามสถานที่ต่างๆในเมือง และเห็นโจชัวร์วิ่งหนีเขาเป็นระยะๆ เมื่อดำเนินการค้นหาต่อไปอเล็กซ์ก็เริ่มพบว่าการพังทลายของเมืองนั้นเกี่ยวข้องกับลัทธิประหลาดที่ชื่อ The Order ซึ่งเป็นกลุ่มลัทธิที่อยู่เบื้องหลังความลับของไซเลนท์ ฮิลล์มาตั้งแต่อดีต สุดท้ายอเล็กซ์จึงพบว่าประวัติชีวิตที่ผ่านมาของเขาและครอบครัวนั้นเกี่ยวข้องกับลัทธินี้อย่างน่าสยดสยองเกินคาดคิด
Silent Hill : Shattered Memories
มีกำหนดการวางจำหน่ายบนเครื่อง Wii ในเดือนธันวาคม 2009 เป็นการนำเกมภาคแรกมาตีความใหม่ และเปลี่ยนแปลงระบบการเล่นหลายๆอย่าง เช่นการตัดส่วนของการต่อสู้กับศัตรูออกหมด ทำได้เพียงหนีจากศัตรูเท่านั้น หรือการที่ผู้เล่นสำรวจวัตถุต่างๆในเกม ที่จะมีผลต่อการดำเนินเรื่องด้วยโดยตรง ความแตกต่างที่เห็นได้อย่างชัดเจนก็คือ การเปลี่ยนโลกทัศน์ของมิติมืดที่เคยมีมาในภาคก่อนๆจากหมอก สนิมหรือคราบเลือด มาเป็นหิมะ และโลกที่เต็มไปด้วยน้ำแข็งแทน
เกม ภาคนี้ Re-Imaging มาจากภาคแรก ไม่ใช่แค่การรีเมค แต่เป็นการตีความใหม่ เพราะงั้น เนื้อเรื่องที่ยกมามันเลยมีส่วนสำคัญแค่ พ่อตามหาลูกสาวที่หายไป และมีการเอาตัวละครเดิมๆมาด้วย ซึ่งก็ได้เปลี่ยนบทบาทหน้าตาไปแทบไม่เหลือเค้าเดิม
จุดหักมุมของภาคนี้ เมื่อเล่นไปถึงตอนจบ เราก็จะทราบว่า ตัวแฮรี่ เมสันนั้นไม่มีตัวตน หรือพูดให้ถูกก็คือ เขาตายไปแล้วเมื่อ 18 ปีก่อน ตัวละครที่เราเล่นๆมาทั้งเกมนั้นเป็นเพียงภาพที่ไซเลนท์ฮิลล์สร้างขึ้นมาจาก ความปรารถนาของเชอริล เมสันเท่านั้น
ใครที่เล่นภาคก่อนๆมาคงจะรู้ว่าจุดสำคัญของไซเลนท์ฮิลล์ก็คือ ไซเลนท์ฮิลล์คือเมืองที่มีพลังอำนาจลึกลับ อันจะสามารถดึงเอาความปรารถนาในจิตใจของคนมาทำให้เป็นของจริง เช่นในภาคสอง ที่มาเรียเกิดมาจากความต้องการภรรยาในอุดมคติของเจมส์ ซํนเดอร์แลนด์ หรือพวกปิศาจต่างๆก็ล้วนเกิดขึ้นมาจากจิตใจส่วนที่บิดเบี้ยวของตัวละครทั้ง นั้น
ในภาคนี้เกมจะมีส่วนนึงที่เป็นส่วนวิเคราะห์จิตใจ ที่เราจะนั่งคุยกับดร.คอฟแมน และเขาจะชวนเราพูดถึงเรื่องต่างๆเช่นทัศนคติเรื่องเซ็กส์ ชีวิตวัยเด็ก ฯลฯ​ รวมทั้งให้ทำแบบทดสอบทางจิตวิทยาด้วย ซึ่งในฉากสุดท้ายผู้เล่นก็จะได้ทราบว่า "เรา" ที่นั่งคุยอยู่กับคอฟแมนนั้นไม่ใช่แฮรี่ แต่เป็นเชอริล! และไม่ใช่เด็กหญิงเชอริลตัวน้อยน่ารักด้วย แต่เป็นเชอริล เมสันในวัย 25 ปี!
Silent Hill : Downpour
เกมซีรีส์ไซเลนท์ฮิลล์ภาคล่าสุดที่พัฒนาโดยทีม Vatra Games มีกำหนดวางจำหน่ายบนเครื่อง PS3, Xbox360 ในเดือนตุลาคม 2011 เคยมีชื่อในการเปิดตัวว่า Silent Hill 8 จากรายละเอียดที่เปิดเผยออกมาแล้วนั้น ระบุว่าตัวเอกของเกมชื่อเมอร์ฟี่ เพนเดิลตัน นักโทษชายซึ่งหลบหนีจากรถขนส่งนักโทษได้ระหว่างที่รถเกิดอุบัติเหตุ ตัวเกมจะดำเนินเรื่องในพื้นที่ทางใต้ของเมืองไซเลนท์ ฮิลล์ (ซึ่งยังไม่เคยปรากฏในเกมภาคก่อนหน้าเลย) ตัวเกมจะเพิ่มองค์ประกอบของความเป็น Open World เข้าไป ผู้เล่นสามารถเดินทางไปไหนมาไหนก็ได้ และจะมีภารกิจย่อยๆให้ทำมากมายนอกจากเนื้อเรื่องหลัก และเกมภาคนี้จะใช้ "น้ำ" เป็นสื่อในการเปลี่ยนเข้าสู่มิติแห่งสนิม เช่นเมื่อพวกปิศาจใกล้จะปรากฏตัว ฝนจะเริ่มตกลงมาหนักขึ้น เป็นต้น
Silent Hill : Play Novel
ซอฟต์แวร์เกมของเครื่องเกมบอยแอดวานซ์ วางจำหน่ายในปี 2001 ในเวอร์ชันภาษาญี่ปุ่นเท่านั้น เป็นเกมแนว Sound Novel ที่ให้ผู้เล่นเลือกดำเนินเรื่องด้วยตนเอง พร้อมกับแก้ปริศนาต่างๆไปด้วย เนื้อหาเกี่ยวข้องกับเหตุการณ์ที่ ซีบิล เบนเน็ธ ตัวละครจากเกมภาคแรกได้เจอขณะที่ติดอยู่ในเมืองไซเลนต์ฮิลล์
อยากมีสามี
"อยากมีสามี" เป็นซิงเกิลของนักร้องลูกทุ่ง กล้วย คลองหอยโข่ง ในปี พ.ศ. 2558 ประพันธ์เนื้อร้อง-แต่งทำนองโดย นะโม โมรา และเรียบเรียงโดย เพิ่มศักดิ์ ทรัพย์โมกข์ ออกจำหน่ายในวันที่ 3 ธันวาคม พ.ศ. 2558 สังกัดค่ายเพลงเจ้าพระยาเรคคอร์ดส ในเครือมิวสิกมูฟเอนเตอร์เทนเมนต์
เนื้อหาของเพลงเล่าถึงคู่รักที่เขาไปสารภาพรักกันในโอ่ง โดยเพลงนี้ได้แรงบันดาลใจมาจากเรื่องบ้านผีปอบ คือโอ่งมันสามารถมีคนลงไปได้เป็นสิบๆ ก็คิดว่าถ้าเราจะเอาคู่รักลงไปก็ใส่ได้เหมือนกัน และมันเป็นเสียงโอ่ง เป็นเสียงที่คนไม่ค่อย ได้เล่นกัน เลยมีการเล่นคำเช่นท่อนนี้ "โตดติตง สาวกระโดด ลงทงนกกิ้งโครงบินเข้าใต้กระโปรง โตดติตง สาวกระโดดลงโอ่ง นกกิ้งโครงบินถลาโหม่งโอ่ง" จนเวลาผ่านไปฝ่ายชายหายไปไหนไม่รู้ กล้วยก็เป็นตัวแทนผู้หญิงทวงถามสัญญาว่าจะมาขอ เมื่อไหร่จะมา ประมาณว่าอยากมีสามีแล้ว
ผู้กำกับภาพยนตร์
ผู้กำกับภาพยนตร์ คือผู้ที่มีหน้าที่กำกับในขั้นตอนการสร้างภาพยนตร์ โดยผู้กำกับภาพยนตร์มีหน้าที่สร้างจินตนาการจากบทหนัง แล้วถ่ายทอดความคิดทางด้านศิลปะออกมาตามแบบที่ตนเองต้องการ และเป็นคนสั่งฝ่ายอื่น ๆ ในกองถ่าย อย่างเช่น ฝ่ายผู้กำกับภาพ ผู้กำกับการแสดง ฝ่ายเทคนิค นักแสดง ออกมาอยู่ในองค์ประกอบทางศิลป์ที่ตนเองต้องการบนแผ่นฟิล์มหรือในระบบดิจิตอล
ความรับผิดชอบ
ผู้กำกับบางคนมีอำนาจในการจ้างคนที่จะต้องร่วมงานด้วยบ่อย ๆ อย่างเช่น ฝ่ายกำกับภาพ ซาวเอ็นจิเนียร์ ฝ่ายจัดแสง ฝ่ายจัดหาโลเคชั่น ฝ่ายคอสตูม ฝ่ายสเปเชียลเอฟเฟกต์ โดยผู้อำนวยการสร้างจะไม่ลงมายุ่งในเรื่องพวกนี้ด้วยมากนัก หากผู้กำกับภาพยนตร์ยังใช้ทุนสร้างอยู่ในเกณฑ์ที่น่าพอใจ
วิธีการกำกับ
วิธีการกำกับของผู้กำกับแต่ละคนอาจจะไม่เหมือนกันเลย ซึ่งตรงจุดนี้เป็นเสน่ห์ของภาพยนตร์ เพราะผลงานที่ได้จะมีความหลากหลาย เนื่องจากศิลปะการกำกับหนังไม่มีทฤษฏีที่ตายตัว แบ่งประเภทออกได้คร่าวๆดังนี้
พิพัฒน์ รัชกิจประการ
พิพัฒน์ รัชกิจประการ (เกิด 5 สิงหาคม พ.ศ. 2498 - ) เป็นรัฐมนตรีว่าการกระทรวงการท่องเที่ยวและกีฬา ในรัฐบาลของพลเอก ประยุทธ์ จันทร์โอชา ในสัดส่วนของพรรคภูมิใจไทย และเป็นนักธุรกิจในกิจการพีทีจี เอ็นเนอยี
ประวัติ
พิพัฒน์ รัชกิจประการ เกิดเมื่อวันที่ 5 สิงหาคม พ.ศ. 2498 ที่อำเภอเทพา จังหวัดสงขลาเป็นบุตรของนายสุทัศน์ และนางกุยเฮียง รัชกิจประการ และเป็นพี่ชายของนายพิบูลย์ รัชกิจประการ สมาชิกสภาผู้แทนราษฎรจังหวัดสตูล สังกัดพรรคภูมิใจไทย สำเร็จการศึกษาจากโรงเรียนแสงทองวิทยา จังหวัดสงขลา ระดับปริญญาตรีและปริญญาโท สาขารัฐศาสตร์ จากคณะรัฐศาสตร์ มหาวิทยาลัยรามคำแหง สมรสกับนางนาที รัชกิจประการ อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย
การทำงาน
พิพัฒน์ สืบทอดธุรกิจกลุ่มเรือประมงในเขตน่านน้ำอันดามันของครอบครัว ต่อมาได้จดทะเบียนในตลาดหลักทรัพย์ในชื่อ พีทีจี เอ็นเนอยี
ในปี พ.ศ. 2562 หลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคภูมิใจไทยได้เข้าร่วมรัฐบาลภายใต้การนำของพลเอก ประยุทธ์ จันทร์โอชา นายกรัฐมนตรี และพรรคพลังประชารัฐ โดยเขาได้รับแต่งตั้งให้ดำรงตำแหน่งรัฐมนตรีว่าการกระทรวงการท่องเที่ยวและกีฬา โดยนายพิพัฒน์ ได้รับโควตาพรรคภูมิใจไทย เช่นเดียวกับ มนัญญา ไทยเศรษฐ์  หลังภริยา นาที รัชกิจประการ   ถูกตัดสิทธิ์กรณีแจ้งบัญชีเท็จในปี 2562  นอกจากนี้เขายังเป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
ในปี 2564 เขาได้รับแต่งตั้งเป็นรองหัวหน้าพรรคภูมิใจไทย และเป็นคณะกรรมการสรรหาผู้สมัครสมาชิกสภาผู้แทนราษฎรของพรรค